На основу члана 32 Закона о локалној самоуправи ( Сл. Гласник РС бр.129/07, 83/14- др. Закон, 101/16-др.закон, 47/18 и 111/21-др.закон), члаана 40 Статута општине Косјерић( Сл. Лист општине Косјерић бр.3/2019) и члана 156 став 2 у вези члана 157 став 1 Пословника Скупштине општине Косјерић( Сл. Лист општине Косјерић бр.6/19), Скупштина општине Косјерић, на одржаној седници дана \_\_\_\_\_2022 године, донела је,

**О Д Л У К У**

1. **ПРОГЛАШАВА СЕ** пројекат„ Српско село“ за пројекат од посебног значаја за општину Косјерић.
2. Обавезује се Општинско веће општине Косјерић да овај пројекат уврсти у стратегију развоја општине Косјерић која је донета за период од 2018 до 2028 године.
3. Ова одлука ступа на снагу осам дана од дана објављивања у Службеном листу општине Косјерић.

СКУПШТИНА ОПШТИНЕ

Бр. 332-10/22, дана \_\_\_\_\_.2022 године

ПРЕДСЕДНИК СКУПШТИНЕ

Татјана Коковић

О б р а з л о ж е њ е

Директор туристичког компекса „Српско село“, које се налази у улици Скрапешка бр.2 поднео је дана 05.12.2022 године предлог Председнику општине и Општинском већу општине Косјерић, да се овај пројекат прогласиза пројекат од значаја за општину Косјерић.

У предлогу је између осталог представио :

Да се у првој половини 2020 године јавила идеја инвеститора да у Косјерићу , у Скрапешкој улици реализује пројекат „Српско село“ са циљем да Косјерић добије заслужену пажњу и битно место на туристичкој мапи Србије.

Да су убрзо почеле активности на реализовању пројекта које су обухватале припремне радове да би у другој половини 2022 године кренули грађевински радови, чији је рок завршетка 18 месеци.

Пројектни задатак дефинисан је као јединствена и оргинална идеја да се широј јавности дочара , у оквиру јединствене просторне целине приказ аутентичног српског села., који се уклапа у урбану матрицу окружења

Да ће у оквиру комплекса бити изграђено 15 кућа традиционалне српске сеоске архитектуре.

Саставни део пројекта је изградња хотела , капацитета 500 смештајних јединица као и формирање производних капацитета који ће омогућити пласман хране са географским пореклом..Предвиђена је изградња и конференцијске сале и винског подрума.

Обзиром да се комплекс налази у близини реке Скрапеж предузете су активности на релизацији пројекта санације и уређења корита реке Скрапеж дуж целог комплекса.

Даље се u прдлогу наводи да би у оквиру прве фазе пројекта било запослено 35 људи са акцентом на младе и образоване људе па би са постојећим бројем запослених у овом комплексу укупан број био 70 запослених радника.

Имајући у виду лична сазнања како Председника општине тако и чланова Општинског већа везано за овај пројекат, сматрамо да су дати разлози предлагача уверљиви и да би било оправдано да се овај пројекат прогласи за пројекат од посебног значаја за раст и развој општине Косјерић. Ово посебно из разлога што је наша општина већ постигла значајне резултате у сеоском туризму. На овај начин би се у значајној мери употпунила наша туристичка понуда. Све то би у значајној мери поспешило и развој пољопривреде и других делатности.

ПОТПИС ОБРАЂИВАЧА

Начелник Општинске управе

Гордана Гвозденовић