**ЈАВНО КОМУНАЛНО ПРЕДУЗЕЋЕ „ГРАДСКА ТОПЛАНА“ КОСЈЕРИЋ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**П Р О Г Р А М**

**ПОСЛОВАЊА ЗА 2023. ГОДИНУ**

**ПОСЛОВНО ИМЕ: ЈКП „Градска топлана“ Косјерић**

**СЕДИШТЕ: Косјерић, Олге Грбић 5/II**

**ПРЕТЕЖНА ДЕЛАТНОСТ: 3530 Производња паре и климатизација**

**ПИБ: 102838788**

**ЈББК: 84107**

**НАДЛЕЖНИ ОРГАН: СО КОСЈЕРИЋ**

**Косјерић, новембар 2022. године**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**САДРЖАЈ**

[1. МИСИЈА, ВИЗИЈА, ЦИЉЕВИ 1](#_Toc120268871)

[2. ОРГАНИЗАЦИОНА СТРУКТУРА – ШЕМА 2](#_Toc120268872)

[3. ОСНОВЕ ЗА ИЗРАДУ ПРОГРАМА ПОСЛОВАЊА ЗА 2023. ГОДИНУ 3](#_Toc120268873)

[4. ПЛАНИРАНИ ФИЗИЧКИ ОБИМ АКТИВНОСТИ ЗА 2023. ГОДИНУ 6](#_Toc120268874)

[5. ПЛАНИРАНИ ФИНАНСИЈСКИ ПОКАЗАТЕЉИ ЗА 2023. ГОДИНУ 6](#_Toc120268875)

[6. ПОЛИТИКА ЗАРАДА И ЗАПОШЉАВАЊА 8](#_Toc120268876)

[7. ИНВЕСТИЦИЈЕ -Дачо 9](#_Toc120268877)

[8. ЗАДУЖЕНОСТ 10](#_Toc120268878)

[9. ПЛАНИРАЊЕ ФИНАНСИЈСКИХ СРЕДСТАВА ЗА НАБАВКУ ДОБАРА, РАДОВА И УСЛУГА ЗА ОБАВЉАЊЕ ДЕЛАТНОСТИ, ТЕКУЋЕ И ИНВЕСТИЦИОНО ОДРЖАВАЊЕ И СРЕДСТВА ЗА ПОСЕБНЕ НАМЕНЕ 11](#_Toc120268879)

[10. ЦЕНЕ 11](#_Toc120268880)

[11. УПРАВЉАЊЕ РИЗИЦИМА 12](#_Toc120268881)

[12. ПРИЛОЗИ 13](#_Toc120268882)

# МИСИЈА, ВИЗИЈА, ЦИЉЕВИ

**Мисија**

Мисија Предузећа је да кроз врхунски квалитет услуга максимално ефикасно испуњавамо потребе и очекивања становника Косјерића и свих оних који су упућени на ЈКП „Градска топлана“ Косјерић, а да при томе испуњавамо законске и друге захтеве свих осталих заинтересованих страна:

* Поуздано снабдевање топлотном енергијом партнера и купаца, по тржишно најповољнијим условима.
* Стално унапређење производног процеса, на задовољство партнера, купаца и запослених.
* Растом и добрим пословањем осигурати добит за предузеће.
* Допринос очувању и уређењу животне средине кроз унапређење процеса производње, ради смањења негативних утицаја на животну средину уз одржавање отвореног, партнерског односа са заинтересованим странама, едукацију запослених, менаџмента и свих заинтересованих страна.

**Визија**

Наша визија је да будемо синоним за предузеће које стално поставља више стандарде како у области пословања, инвестиција, тако и у области живљења и које, не само да уводи нове навике и трендове, него их и креира, да будемо синоним за предузеће које послује у дослуху с временом које долази.

**Вредности**

Остварење наше мисије и визије је могуће кроз дугорочну одрживост нашег успешног рада базираног на привржености свих запослених следећим вредностима:

* законито вршења услуга у складу са потребама и очекивањима грађана;
* одговорност за брз одзив и максимизирање ефикасности у пружању услуга;
* елиминисање дуплирања задатака и надлежности;
* евсок ниво професионализма, љубазности и услужности који помажу да грађанин што лакше оствари своја права, као и транспарентност у раду самог предузећа;
* грађење процеса и система базираних на потребама и очекивањима грађана;
* унапређење електронске комуникације за потпуно решавање захтева на даљину;
* развој, подстицање и поштовање могућности, иницијатива и идеја запослених у предузећу;
* учење од добре праксе предузећа из наше области код нас и у свету;
* доношење одлука на бази анализа објективних чињеница;
* одговоран однос према животној средини и њено унапређење.

**Пословни циљеви**

* стабилан развој предузећа и профитабилно пословање;
* да се са што мање улагања у елементе производње остваре што бољи резултати;
* обезбедити сопствени развој, проширењем постојећих капацитета;
* остварити задовољење економских потреба радног колектива, путем одговарајућих зарада и услова рада;
* квалитет као препознатљив атрибут предузећа;
* стално преиспитивање и побољшавање квалитета пословања;
* партнерски односи и поверење купаца;
* потребе и захтеве партнера уважити и на њих одговорити са најбољим могућим решењима, било где и било када;
* стварати природно радно окружење за најбоље и најстручније кадрове неговањем културе предузећа и перманентним едуковањем и стручним усавршавањем;
* уградити нова знања и технологије као и најбољу светску праксу у сваку нашу услугу и производ;
* омогућити својим понашањем, компетентношћу и деловањем сваком нашем партнеру безрезервно поверење у наш квалитет;
* стално побољшање безбедности и здравља на раду запослених и заштите животне средине;
* градити предузеће у коме су запослени третирани са поштовањем и уважавањем и које балансира потребе нашег посла са потребама запослених, њихових породица и шире друштвене заједнице.

# ОРГАНИЗАЦИОНА СТРУКТУРА – ШЕМА

У циљу што потпунијег искоришћења средстава рада и постизања што повољнијих резултата рада унутрашња организација рада у Топлани уређује се тако да се обезбеди складно обављање делатности као и оптимална хијерархијска постављеност која обезбеђује ефикасно руковођење и управљање.

Формално не постоје службе у оквиру организационе структуре предузећа, али ради појашњења, послове ћемо сврстати у административне и техничке.

Пословну функцију у Топлани врши директор који организује и руководи читавим процесом рада и пословања.

У оквиру административних послова обављају се послови вођења евиденције свих насталих промена на средствима и изворима средстава у Топлани, врши се припрема података за пословне одлуке, врше се послови везани за финансирање производње и дистрибуције топлотне енергије, контролише се материјално-финансијска документација и израђују подлоге за извештаје о пословању, врши се праћење актуелних законских прописа, дају се стручна мишљења у вези са применом истих, израђују се нацрти општих аката, колективних уговора и свих других интерних, општих и појединачних аката, обављају се сви општи послови, административно технички послови, води деловодни протокол, врши се дистрибуција поште, пријем странака и други послови.

У оквиру техничких послова обављају се послови производње топлотне енергије, врши се анализа утрошака енергената у циљу постизања што веће рационалности производње, врши се одржавање свих елемената топлотних извора и примењују се прописане мере које омогућавају безбедно и сигурно одвијање процеса производње уз његово стално усавршавање и унапређење, обављају се послови на одржавању исправности топловода, топловодних постаница и кућних инсталација, укључујући и мерење утрошка испоручене топлотне енергије и регулацију система даљинског грејања, врше се сви послови у вези са проширењем топлотног конзума, обављају се послови везани за благовремени обрачун утрошка топлотне енергије и решавају односи са непосредним корисницима топлоте, врши се стално усавршавање и унапређење целокупног процеса дистрибуције топлотне енергије и други послови.

|  |  |
| --- | --- |
| **НАЗИВ ПОСЛОВА** | **БРОЈ ИЗВРШИЛАЦА** |
| Директор | 1 |
| Директор за финансије и инвестиције | 1 |
| Административно финансијски радник | 1 |
| Пословођа | 1 |
| Руковалац котлова | 5 |
| **УКУПАН БРОЈ ИЗВРШИЛАЦА:** | **9** |

Директор је Данило Јовић, спец. струк. инж. саобраћаја, именован Решење оснивача бр. 023-31/2020 од 31.12.2020. године на период од четири године.

Надзорни одбор ЈКП предузећа чине:

* Ацо Караклајић, проф. тех. образовања, именован Решењем оснивача бр. 023-14/2021 од 28.06.2021.
* Андријана Јоксимовић, дип. архитекта, именована Решењем оснивача бр.023-14/2021 oд 28.06.2021.
* Славица Никић, економиста, именована Решењем оснивача бр. 023-14/2021 од 28.06.2021.

# ОСНОВЕ ЗА ИЗРАДУ ПРОГРАМА ПОСЛОВАЊА ЗА 2023. ГОДИНУ

Закони, подзаконска и интерна акта која предузеће примењује у свом пословању:

* Закон о раду
* Законо јавним предузећима
* Закон о комуналним делатностима
* Закон о енергетици
* Закон о јавним набавкама
* Закон о рачуноводству и ревизији
* Закон о утврђивању максималне зараде у јавном сектору
* Закон о привременом утврђивању основица за обрачун и исплату плата, односно зарада и других сталних примања код корисника јавних средстава
* Закон о начину одређивања максималног броја запослених у јавном сектору
* Закон о буџетском систему
* Закон о облигационим односима
* Закон о порезу на додату вредност
* Закон о измирењу новчаних обавеза у комерцијалним трансакцијама
* Закон о управљању отпадом
* Посебан колективни уговор за јавна комунална предузећа
* Смернице Владе Републике Србије за израду годишњих програма пословања за 2020. годину
* Дугорочни и средњорочни план пословне стратегије и развоја
* Статут предузећа
* Одлука о снабдевању града топлотном енергијом
* Тарифни систем за обрачун топлотне енергије и услуга
  1. **Процена физичког обима активности у 2022. години**

|  |  |  |
| --- | --- | --- |
| **Показатељи** | **План 2022. година** | **Процена 2022. година** |
| Бруто производња | 16,0 ТЈ | 13,34 ТЈ |
| Губици у дистрибуцији | 1,6 ТЈ | 1,34 ТЈ |
| Финална потрошња | 14,4 ТЈ | 12,00 ТЈ |

Прецизнији подаци производње и потрошње приказани су у табелама које се налазе у прилогу овог Програма.

* 1. **Процена финансијских показатеља за 2022. годину.**

|  |  |  |  |
| --- | --- | --- | --- |
| **УКУПНИ ПРИХОДИ У 2022. ГОДИНИ** | | | |
| **Ред. бр.** | **Врста прихода** | **Планирано**  **1.1-31.12.2022. г.** | **Процена**  **1.1-31.12.2022. г.** |
| 1. | Продаја топлотне енергије  (услуге грејања) | 29.701.000 | 28.140.000 |
| 2. | Субвенција оснивача и донације | 8.800.000 | 9.000.000 |
| 3. | Финансијски и остали приходи | 1.030.000 | 895..000 |
| **Укупни приходи:** | | **39.531.000** | **38.035.000** |

Из овог прегледа се може уочити да су приходи према процени нешто мањи од планираних и коригованих првом изменом Програма пословања за 2022. гидуну и да су прихди од основне делатности мањи од планираних из разлога не реализоване инвестиције, (пуштања у рад топловода југ) и остварења прихода од нових корисника.

Приходи од субвенције оснивача као и остали приходи су на нивоу планираних прихода дефинисаних изменама Програма пословања

|  |  |  |  |
| --- | --- | --- | --- |
| **УКУПНИ РАСХОДИ У 2022. ГОДИНИ** | | | |
| **Ред. бр.** | **Врста расхода** | **Планирано**  **1.1-31.12.2022. г.** | **Процена**  **1.1-31.12.2022. г.** |
| 1. | Трошкови материјала | 25.304.000 | 22.902.000 |
| 2. | Трошкови зарада и накнада | 11.362.000 | 11.266.000 |
| 3. | Производне услуге | 1.321.000 | 1.280.000 |
| 4. | Трошкови амортизације | 780.000 | 760.000 |
| 5. | Нематеријални трошкови | 1.474.000 | 1.450.000 |
| 6. | Финансијски и остали расходи | 1.595.000 | 1.550.000 |
| **Укупни расходи:** | | **41.836.000** | **39.208.000** |

Из табеле број 3 Укупни расходи у 2022. години можемо констатовати следеће:

* трошкови материјала и енергије су нешто мањи од планираних-коригованих за 2022. годину из разлога мање потрошње и не пуштања топлификационе зоне „Југ“ у функцију, како је планирано Програмом и није дошло до очекиваног раста цене гаса за четврти квартал 2022. године;
* трошак зарада и накнада је на нивоу планираних због ограничења раста зарада и креће се на нивоу Законског основа и смерница Владе Републике Србије;
* трошкови производних услуга и нематеријални трошкови су на нивоу планираних и очекиваних расхода.

На основу изнетог, индикатори пословања у 2022. години су бољи у односу на Програм пословања, а нарочито су бољи у односу на пословање остварено у 2021. години и то пре свега због субвенције Оснивача у висини од 9.000.000 динара (за покриће трошкова енергената – природног гаса и дела мазута). Без субвенције Оснивача губитак предузећа би био око 10.000.000,00 динара.

|  |  |  |
| --- | --- | --- |
| **ПРЕГЛЕД ОСТВАРЕНИХ РЕЗУЛТАТА ПОСЛОВАЊА У 2022.ГОДИНИ** | | |
| Резултати | План за 2022. г. | Процена за 2022. г. |
| Укупан приход | 39.531.000 | 38.035.000 |
| Укупан расход | 41.836.000 | 39.208.000 |
| Губитак | 2.305.000 | 1.173.000 |
| Добит | - | - |

Детаљне показатеље стања и успеха могуће је сагледати из прилога овог Програма који су његов саставни део.

# ПЛАНИРАНИ ФИЗИЧКИ ОБИМ АКТИВНОСТИ ЗА 2023. ГОДИНУ

Планирање производње топлотне енергије извршено је на основу вишегодишњег просека произведених количина топлотне енергије, као и на основу процена других параметара.

|  |  |
| --- | --- |
| **Показатељи** | **План за 2023. годину** |
| Бруто производња | 13,34 TJ |
| Губици у дистрибуцији | 1,34 TJ |
| Финална потрошња | 12,00 TJ |

У колико би дошло до пуштања у функццију топловода зона „Југ“, што је и основни циљ предузећа у 2023. години дошло би до измена овог Програма, а самим тим и физичког обима производње.

# ПЛАНИРАНИ ФИНАНСИЈСКИ ПОКАЗАТЕЉИ ЗА 2023. ГОДИНУ

Сви финансијски елементи у Програму за 2023. годину планирани су на бази познатих и усвојених елемената и то:

* дефинисаних купаца, како правних тако и физичких лица, а самим тим и грејних површина (укупно за правна лица 6.465 m², а за физичка лица 10.973 m²);
* усвојеним тарифним ценама топлотне енергије Одлуком Надзорног одбора ЈКП, Закључком Општинског већа и сагласности Скупштине општине Косјерић бр. 06-39/2022 од 28.8.2022. године;
* ценама енергента – природног гаса по ценама из четвртог квартала 2022. године и очекиваног раста од 10% у 2023. години;
* смерницама Владе Републике Србије за израду годишњих програма пословања јавних предузећа за 2023. годину;
* свих осталих прихода и расхода на бази остварених у претходним годинама.

Приходи у 2023. години су планирани у следећим износима:

|  |  |  |
| --- | --- | --- |
| **ПЛАН ПРИХОДА ЗА 2023.ГОДИНУ** | | |
| **Ред. бр.** | **Врста прихода** | **План**  **1.1.-31.12.2023. године** |
| 1. | Продаја топлотне енергије (услуге грејања) | 40.200.000 |
| 2. | Субвенција оснивача и донације | 3.000.000 |
| 3. | Финансијски приходи | 255.000 |
| **СВЕГА:** | | **43.455.000** |

Расходи у 2023. години су планирани у седећим износима:

|  |  |  |
| --- | --- | --- |
| **РАСХОДИ ПОСЛОВАЊА У 2023. ГОДИНИ** | | |
| **Р.бр.** | **Врста расхода** | **Планирано**  **1.1.-31.12.2023.г.** |
| **1.** | **Трошкови материјала** | **26.840.000** |
| 1.1. | Утрошен материjал за одржавање ос. средстава | 150.000 |
| 1.2. | Утрошен остали материјал | 50.000 |
| 1.3. | Утрошен канцеларијски материјал | 30.000 |
| 1.4. | Утрошени гас | 23.140.000 |
| 1.5. | Утрошена електрична енергијаа | 3.500.000 |
| **2.** | **Трошкови зарада и накнада** | **12.060.000** |
| 2.1. | Нето зараде запослених | 7.512.000 |
| 2.2. | Порези и доприноси на терет радника | 2.874.000 |
| 2.3. | Доприноси на терет послодавца | 1.674.000 |
| 2.4. | Накнаде члановима Надзорног одбора | 320.000 |
| 2.5. | Отпремнине за одлазак у пензију | 230.000 |
| 2.6. | Помоћ запосленима и породици | 420.000 |
| 2.7. | Јубиларне награде | 330.000 |
| 2.8. | Остала давања запосленима | 140.000 |
| **3.** | **Производне услуге** | **1.100.000** |
| 3.1. | Транспортне услуге | 100.000 |
| 3.2. | Поштанске услуге | 150.000 |
| 3.3. | Услуге одржавања основних средстава | 300.000 |
| 3.4. | Закупнина пословног простора | 90.000 |
| 3.5. | Трошкови комуналних услуга | 460.000 |
| **4.** | **Трошкови амортизације** | **800.000** |
| **5.** | **Нематеријални трошкови** | **1.530.000** |
| 5.1. | Трошкови ревизије годишњих извештаја | 120.000 |
| 5.2. | Трошкови адвокатских услуга | 120.000 |
| 5.3. | Трошкови стручног образовања запослених | 30.000 |
| 5.4. | Услуге одржавања рачунарских програма | 210.000 |
| 5.5. | Остале непроизводне услуге | 120.000 |
| 5.6. | Трошкови осигурања основних средстава | 290.000 |
| 5.7. | Трошкови платног промета | 400.000 |
| 5.8. | Чланарине пословним удружењима | 90.000 |
| 5.9. | Таксе | 110.000 |
| 5.10. | Остали нематеријални трошкови | 40.000 |
| **6.** | **Финансијски расходи и остали расходи** | **1.650.000** |
|  |  |  |
| **УКУПНО РАСХОДИ:** | | **45.420.000** |

На основу овако планираних и утврђених прихода и расхода у 2023. години очекује се губитак у пословању у износу од 1.965.000 динара као што је приказано у следећој табели.

|  |  |
| --- | --- |
| **ПРЕГЛЕД ПЛАНИРАНИХ РЕЗУЛТАТА ПОСЛОВАЊА У 2023.ГОДИНИ** | |
| **Резултати** | **План за 2023. годину** |
| Укупан приход | 43.455.000 |
| Укупан расход | 45.420.000 |
| Губитак | 1.965.000 |

Да би предузеће пословало позитивно неопходно је завршити планиране, започете инвестиције и самим тим проширити капацитете топлане и број корисника услуге грејања, што би створило услове за већи приход од услуге грејања, а самим тим и позитивно пословање предузећа, што се реално може очекивати за грејну сезону 2023/2024.

# ПОЛИТИКА ЗАРАДА И ЗАПОШЉАВАЊА

Постојећа структура и број запослених задовољава постојећи ниво производње и дистрибуције топлотне енергије.

Задатке постављене овим Програмом пословања извршаваће 9 запослених. Пројекција броја запослених за 2023. годину, према врсти послова који ће се обављати, приказана је у следећој табели.

|  |  |  |
| --- | --- | --- |
| **Ред. бр.** | **Врста послова** | **План 2023. годину** |
| 1. | Производња, дистрибуција и одржавање | 6 |
| 2. | Административно-финансијски послови | 2 |
| 3. | Послови руковођења предузећем | 1 |
| **УКУПНО:** | | **9** |

У табели која следи даје се приказ квалификационе структуре запослених:

|  |  |  |  |  |
| --- | --- | --- | --- | --- |
| **Ред. бр.** | **Квалификациона структура** | **План за**  **2022. годину** | **Процена за 2022. годину** | **План за**  **2023. годину** |
| 1. | Висока стручна спрема – VII-1 | 2 | 2 | 2 |
| 2. | Висококвалификовани – V | 1 | 1 | 1 |
| 3. | Средња стручна спрема – IV | 2 | 2 | 2 |
| 4. | Квалификовани – III | 4 | 4 | 4 |
| **УКУПНО:** | | **9** | **9** | **9** |

Средства за зараде су планиране у складу са Законом о привременом уређивању основица за обрачун и исплату плата односно зарада и Смерницама Владе Републике Србије.

Од осталих давања, јубиларне награде, отпремнина за одлазак у пензију, средства за солидарну помоћ и средства за набавку новогодишњих пакетића паланирани су у законом дозвољеним износима.

Накнаде члановима Надзорног одбора су планиране у складу са инструкцијом оснивача и Уредбом Владе Републике Србије и остају на прошлогодишњем нивоу.

Сви аналитички подаци који се тичу зарада и запошљавања налазе се у прилогу који је саставни део Програма.

# ИНВЕСТИЦИЈЕ

Инвестициона улагања из сопствених средстава, као ни претходних година, нису планирана ни за 2023. годину због недостатка финансијских средстава.

Са друге стране, Оснивач као титулар права јавне својине, средствима делом добијеним на конкурсу Министарства заштите животне средине и Министарства државне управе и локалне самоуправе, а делом сопственим средствима из буџета, реализује инвестицију реконструкције градске котларнице у две фазе:

* Прва фаза подразумева конверзију котларнице са мазута на природни гас укључујући све неопходне радове за потребе испуњавања обавезних против-пожарних услова.
* Друга фаза подразумева набавку и уградњу нове опреме неопходне за проширење капацитета и модернизацију котларнице.

Радови у првој фази реализовани су током септембра, октобра и новембра 2021. године чиме су створени технички услови за коришћење природног гаса као енергента за производњу топлотне енергије у градској котларници. Вредност радова је 15 милиона динара.

Реализација радова у другој фази започета је набавком виталне опреме која је испоручена у марту 2022. године. Набављена је следећа опрема: два топловодна котла инсталисане снаге од по 4000 kW, гасни горионик, циркулационе пумпе различитих типова и намена, измењивачи топлоте, систем за одржавање притиска у топлификационој зони „Југ“, систем за PH третман и омекшавање котловске воде, трокраки регулациони вентили различитих типова и намена са аутоматиком и др. Вредност опреме је 29 милиона динара.

Средствима која су Оснивачу одобрена на конкурсу Министарства државне управе и локалане самоуправе (МДУЛС) у износу од 9 милиона динара, настављена је реализација друге фазе реконструкције котларнице уградњом дела набављене опреме. Како је износ одобрен на конкурсу мањи од траженог у пријави (30.404.733,42 динара са ПДВ-ом), реализована је уградња само дела опреме у висини средстава опредељених конкурсом МДУЛС.

Радови на уградњи дела опреме реализовани су у периоду август-октобар 2022. године, а обухватали су: демонтажу оба стара котла и једног мазутног горионика, циркулационих пумпи, цевоводне мреже у котларници и димњака котла 1, као и монтажу два нова топловодна котла инсталисане снаге од 8MW, монтажу новог гасног горионика на један и постојећег комбинованог горионика мазут/природни гас на други котао, израду и монтажу нове цевне мреже, израда и монтажа унутрашњих гасних инсталација за нови гасни горионик, повезивање нових циркулационих и котловских пумпи, уградњу система за омекшавање и третман котловске воде, као и израду новог челичног димњака на котлу 1.

Реализацијом радова на уградњи дела опреме завршена је једна функционална целина, али не и целокупна реконструкција по Пројекту за извођење (ПЗИ), па је наставак радова на уградњи остатка набављене опреме условљено обезбеђивањем додатних финансијских средстава. Оно што је битно напоменути јесте то да су се предметним радовима стекли технички услови за проширење броја корисника, односно за снабдевање дела топлификационе зоне „Југ“ топлотном енергијом и то: Техничке школе, спортске дворане и Дома здравља, док је за снабдевање основне школе, старе спортске хале и стамбене зграде код цркве потребно урадити преостале радове по ПЗИ.

Поред завршетка радова у котларници, активно се тражи финансијер реконструкције магистралног топловода у ул. Радише Петронијевића, који је већ дужи низ сезона највећи потенцијални ризик за сметње у снабдевању дела града топлотном енергијом, као и реконструкције 13 топлотних подстаница са уградњом измењивача топлоте и пратеће аутоматике у циљу унапређења енергетске ефикасности топлотних подстаница.

За потребе потенцијалног проширења дистрибутивне мреже у 2023. години је планирана израда пројектно-техничке документације за изградњу наставка постојећег магистралног топловода ка „Српском селу“ са пројектом топлотних подстаница. У зависности од трасе топловода, у пројекат ће бити укључена и потенцијална прикључења индивидуалних стамбених објеката дуж трасе топловода.

Наставак улагања у ситем даљинског грејања у циљу модернизације и унапређења енергетске ефикасности, као и проширење броја корисника од пресудног је значаја за опстанак Предузећа, а самим тим и система даљинског грејања у Косјерићу, поготово у време светске енергетске кризе. Смањење трошкова пословања и повећање прихода кроз повећање броја корисника једини је начин за постизање одрживости система даљинског грејања и на томе настављамо да радимо упркос великим изазовима као што су стабилност снабдевања и цена природног гаса, као и неизвесност обезбеђивања финансирања за завршетак радова у котларници, реконструкцији топловода и подстаница.

* 1. **Буџет капиталних улагања (дугорочна улагања)**

У 2012. години се започело са радовима на топлификацији Косјерића – крак „Југ“. Општинско веће је Одлуком број 404-25/12-2 од 09.07.2012. године сва права у вези са овом инвестицијом (изузев плаћања) пренело на ЈКП „Градска топлана“ Косјерић. На основу наведене одлуке закључен је Уговор о извођењу радова број 01-36/12. Укупна вредност уговорених радова била је 108.674.554,76 динара (без ПДВ-а). Урађен је динамички план радова који је предвидео да се у I фази (до 15.10.2012. године) изведу следећи радови:

* топловод зона „Југ“ 52.096.942,50 динара
* подстанице 17.191.716,00 динара
* котларница (део) 2.500.000,00 динара

што укупно износи 71.788.658,50 динара, а да се у другој фази изведу радови у котларници (набавка и монтажа новог котла и горионика са пратећом опремом) у износу од 36.509.046,00 динара и реконструкција постојећих подстаница у износу од 17.191.716 динара.

До сада су само изведени радови на топловоду и подстаницама зоне „Југ“ (осим Дома здравља) у износу од 42.421.134,10 динара по окончаној ситуацији.

Због недостатка финансијских средстава, ова инвестиција није реализована у целости и није планирана за 2022. годину.

* 1. **План инвестиција**

У оквиру инвестиционог улагања нису планирана средства.

У оквиру текућег инвестиционог одржавања планирана су средства у износу од 500.000 динара.

Активности из инвестиционог одржавања ће бити финансиране из сопствених средстава (средстава амортизације), а текуће одржавање из текућег прихода (на терет трошкова).

# ЗАДУЖЕНОСТ

На крају 2022. године предузеће ће имати дуговања добављачима у износу од 33.750.000,00 динара и то према Републичким робним резервама по репрограму дуга за позајмљени мазут (200.000 kg НСГ-С мазута), по књиговодственој вредности од 14.582.504,00 динара, који треба раздужити до краја 2023. године, као и обавеза према добављачу „Милетић петрол“ Параћин у износу од 5.860.000,00 динара, добављачу „Go Smart Petrol“ Београд у износу од 200.000,00 динара и добављачу „Еуромотус“ Београд у износу од 7.742.000,00 динара све за испоручени енергент – НСГ-С мазут, затим предузећу „Елкок“ а.д. за испоручену електричну енергију 1.040.000,00 и КЈП „Елан“ Косјерић за комуналне услуге 937.600,00 динара. Репрограм ових дуговања као и смањење обавеза је један од главних циљева предузећа у 2023. години.

Предузеће нема кредитних задужења.

Истовремено, крајем 2022. године предузеће ће имати потраживања од око 9.650.000,00 динара за испоручену топлотну енергију укључујући и последње фактуре за децембар.

Планирано је да на крају 2023. године дуг према добављачима буде око 5.000.000,00 динара, дуг према Републичким робним резервама остане у истом износу и да се репрограмира за 2024. годину.

Као један од циљева предузећа у 2023. години је и смањење потраживања на износ од око 5.500.000,00 динара.

# ПЛАНИРАЊЕ ФИНАНСИЈСКИХ СРЕДСТАВА ЗА НАБАВКУ ДОБАРА, РАДОВА И УСЛУГА ЗА ОБАВЉАЊЕ ДЕЛАТНОСТИ, ТЕКУЋЕ И ИНВЕСТИЦИОНО ОДРЖАВАЊЕ И СРЕДСТВА ЗА ПОСЕБНЕ НАМЕНЕ

Планирана средства за ове намене су дате у прилогу, а ближе су описана у поглављу 7.2. овог Програма.

Напомињемо да средства за посебне намене нису планирана.

# ЦЕНЕ

Стратегија цена испоручене топлотне енергије је веома ограничена с обзиром на чињеницу да се овим Програмом пословања не предвиђа остварење профита, већ искључиво покривање оправданих тошкова пословања, на принципу просте репродукције. Законом о јавним предузећима је утврђено да програм пословања треба да садржи елементе за целовито сагледавање политике цена производа и услуга. Поред тога цена испоручене топлотне енергије спада у категорију регулисаних цена због обавезе Топлане да на сваку промену цене добије сагласност од стране надлежног органа јединице локалне самоуправе, тј. Оснивача.

Топлана планира да цену испоручене топлотне енергије редовно усклађује са променама цена калкулативних трошкова, до нивоа цене коштања производње и испоруке топлотне енергије.

Сагласно одредбама Закона о енергетици, донет је Тарифни систем за обрачун испоручене топлотне енергије од стране надлежног органа оснивача, на основу чега Топлана планира да уведе дводелни тарифни систем обрачуна топлотне енергије према коме ће се цена топлотне енергије састојати из фиксног и варијабилног дела. До тада Топлана ће примењивати једноделни начин обрачуна топлотне енергије и досадашњу стратегију формирања цена према којој су потрошачи Топлане разврстани у две категорије и то: стамбени простор и пословни простор, а цена топлотне енергије одређује се за сваку категорију.

Овим Програмом није планирано ново повећање цена топлотне енергије, већ су приходи планирани на основу цена које су ступиле на снагу 01.10.2022. године.

# УПРАВЉАЊЕ РИЗИЦИМА

Управљање ризицима треба да буде ефикасно, а трошкови спровођења овог процеса треба да буду нижи од уштеда.

Доношење плана финансијског управљања и контроле ризицима је од посебног значаја и важности за успешно управљање предузећем. Финансијски ризици који ће бити обухваћени програмом пословања су:

* Ценовни ризик
* Ризик ликвидности
* Ризик новчаног тока

**Ценовни ризик**

Ценовни ризик ЈКП „Градска топлана“ Косјерић сврставамо у категорију високог ризика због тога што адекватна цена топлотне енергије обезбеђују несметано финансијско управљање предузећем, а самим тим солвентност као и укупну ликвидност предузећа. Процену напред наведеног ризика вршимо на бази тржишних вредности неопходних енергената и материјала за обављање основне делатности предузећа.

Треба напоменути да је цена топлотне енергије контролисана и **није економска**. Цене су практично двоструко регулисане: од стране локалне самоуправе (директним мерама) и од стране републике преко циљане инфлације.

Ризик је да неће бити одобрена потребна цена, што ће утицати на мањи приход од основне делатности као извор финансирања пословне активности.

**Ризик ликвидности**

Ризик ликвидности сврставамо у категорију високог ризика.

Ликвидност предузећа представља његову способност да у року исплаћује своје доспеле обавезе. Статички гледано, ликвидност предузећа проистиче из односа ликвидне имовине и краткорочних обавеза на билансни дан. Ликвидном имовином се сматра текућа (обртна) имовина или строжије узев, текућа имовина без залиха. Динамички гледано, ликвидност предузећа се обезбеђује сталном усклађеношћу новчаних прилива у предузеће и новчаних одлива по основу исплата доспелих обавеза истог, а што је директно везано за ценовни ризик.

**Ризик новчаних токова**

Ризик новчаних токова сврставамо у категорију високог ризика. Овај ризик је директно повезан са горе наведеним ризицима и представља њихов одраз. Економска криза је довела до смањења наплате потраживања, а самим тим постоји и велика вероватноћа да утиче на исплату будућих и доспелих обавеза.

За отклањање и спречавање наведеног ризика неопходно је преусмерити све неопходне ресурсе према повећању стопе наплате потраживања.

|  |
| --- |
| **ДИРЕКТОР,**  Данило Јовић |
|  |

# ПРИЛОЗИ

* Биланс стања за 2022. годину
* Биланс успеха за 2022. годину
* Извештај о токовима готовине за 2022. годину
* Циљеви Јавног предузећа
* Пословни ризици и управљање ризицима
* Приказ планираних и реализованих индикатора пословања
* Биланс стања за 2023. годину
* Биланс успеха за 2023. годину
* Извештај о токовима готовине за 2023. годину
* Субвенције
* Трошкови запослених
* Структура запослених по секторима
* Квалификациона и старосна структура запослених
* Динамика запошљавања
* Исплаћена маса зарада за 2022. годину,планирана маса зарада за 2023. годину
* План обрачуна и исплате зарада у 2023. години
* Накнаде Надзорног одбора у нето и бруто износу
* Накнаде Комисије за ревизију у нето и бруто износу
* Кредитна задуженост
* Планирана финансијска средства за набавку добара, радова и услуга
* План инвестиционих улагања
* Средства за посебне намене